Държавен вестник, бр. 33, 2005 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  33
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за прекратяване пълномощията на народен
представител
Народното събрание на основание чл. 72,
ал. 1, т. 1 и ал. 2 от Конституцията на Република
България
Р Е Ш И :
Прекратява пълномощията на Силвия Пет-
рова Нейчева, народен представител от 20.мно-
гомандатен избирателен район—Силистренски.
Решението е прието от ХХХIХ Народно съб-
рание на 7 април 2005 г. и е подпечатано с офи-
циалния печат на Народното събрание.
Председател на Народното събрание:
Борислав Великов
16831
РЕШЕНИЕ
за прекратяване пълномощията на народен
представител
Народното събрание на основание чл. 72,
ал. 1, т. 1 и ал. 2 от Конституцията на Република
България
Р Е Ш И :
Прекратява пълномощията на Валери Геор-
гиев Димитров, народен представител от 26.мно-
гомандатен избирателен район—Софийски.
Решението е прието от ХХХIХ Народно съб-
рание на 8 април 2005 г. и е подпечатано с офи-
циалния печат на Народното събрание.
Председател на Народното събрание:
Борислав Великов
17200
РЕШЕНИЕ
за избиране на председател на Сметната палата
Народното събрание на основание чл. 84 т. 8
от Конституцията на Република България и
чл. 10, ал. 2, чл. 11, ал. 1 и 2 и чл. 13 от Закона
за Сметната палата
Р Е Ш И :
Избира Валери Георгиев Димитров за пред-
седател на Сметната палата.
Решението е прието от ХХХIХ Народно съб-
рание на 7 април 2005 г. и е подпечатано с офи-
циалния печат на Народното събрание.
Председател на Народното събрание:
Борислав Великов
Подпечатано с държавния печат.
Министър на правосъдието: Антон Станков
17201
ДЕКЛАРАЦИЯ
на Народното събрание по случай първата
годишнина от присъединяването на Репуб-
лика България към Северноатлантическия
договор
Тридесет и деветото Народно събрание на
Република България,
като изтъква, че членството на Република
България в НАТО гарантира националната
сигурност и ефективното реализиране на наци-
оналните интереси в областта на външната
политика, сигурността и отбраната;
 като отбелязва първата годишнина от при-
съединяването на Република България към Ор-
ганизацията на Северноатлантическия договор
(НАТО) на 29 март 2004 г. и 4 април—Деня на
Атлантическата солидарност;
като подчертава значението на НАТО като
първостепенен форум за консултации по всич-
ки въпроси, засягащи жизнени интереси в об-
ластта на сигурността и отбраната;
като изразява привързаността си към общи-
те ценности, споделяни от съюзниците от
НАТО—демокрация, индивидуална свобода,
върховенство на закона, и потвърждава волята
на Република България да дава своя принос към
общите усилия за посрещане на предизвикател-
ствата пред сигурността;
като отбелязва, че през изминалата година
от присъединяването си към Северноатланти-
ческия алианс Република България успешно се
включи в структурите и дейностите на Алианса
и увеличи своя принос за ефективното осъщест-
вяване на политиката и мисиите на НАТО на
Балканите, в Афганистан и Ирак,
Д Е К Л А Р И Р А :
1. Република България е готова и способна
да продължи да бъде надежден и активен член
на НАТО и да споделя отговорностите, задъл-
женията и правата, произтичащи от член-
ството.
2. Република България е решена да дава своя
принос за развитие и задълбочаване на транс-
атлантическата връзка, както и на стратегичес-
кото партньорство между НАТО и ЕС с цел ре-
ализиране на ефективни съвместни действия и
на общ подход към въпросите на сигурността в
глобален мащаб.
3. С развитието, модернизацията и увели-
чаването на способностите на въоръжените си
сили Република България ще дава своя акти-
вен принос за трансформацията на Алианса за
посрещане на глобалните предизвикателства
през XXI век.